Lo-Renz-O/malagasy-sentence huggingface dataset:
Hita fa ao amin’ny faritan’i toamasina, faritra analanjirôfo, distrikan’i soanierana-ivongo, kaominina antenina no misy ny tanàna antananambo izay nanaovana ny asa fikarohana. Mafana sy be orana ny toetrandro. Lonaka sy mahavokatra ary mando lalandava ny nofon-tany, ka tsy mila zezika ny famokorana ao aminy. Rakotra zava-maniry maitso mandavan-taona ny vohon- tany. Mamboly sy miompy no foto-piveloman’ny mponina ao. Eo amin’ny lafiny sôsialy, fantatra fa samy hita any an-toerana, na ny fanabeazana nentim- paharazana, na ny fanabeazana an-tsekoly. Toy izany ihany koa ny momba ny fitondrana sy ny finoana ary ny fitsaboana. Farany, mikasika ny fomba amam- panao dia hita fa manana ny maha izy azy ny mponina antananambo. Misongadina izany eo amin’ny fandavorariana ny fiaraha-miaina sy ny fitsarana ny disadisa ao amin’ny mpara-monina amin’ny alalan’ny malo.
Hita fa nanaja an’andriamanitra ny malagasy. Izy no mipetraka eo amin’ny antanatohatra masina sy avo indrindra ka afaka mifehy sy mandrindra ny rafitra sisa rehetra. Voalaza ao amin’ny tantara ihany koa anefa ny fitokian’ny malagasy amin’ny razana. Heverina fa afaka mitahy ny velona izy ireny rehefa misy ny fanajana azy. Ohatra ny fifanekena nataon-drazanajaza sy rakotovahiny teo anoloan’ny fasana mba hampaharitra ela ny fifankatiavan’izy ireo matokia ianao, rakoto. Ny efa nekena tsy mba ivadihana. Raiso ny tanako fa eto anoloan’ny fasana ilevenan’idada isika no mifanaiky. Tak 11 marihina fa rehefa itoeran’ny zava-manan-kasina ny faritra na toerana iray dia tonga manan-kasina ohatra eo antsinanan-trano no misy ny fasana ilevenan’ny rain-drazanajaza. Masina io toerana io satria itoeran-ireo razana izay heverina fa manan-kasina. Eo amin’ny toerana manan-kasina ihany koa no hametrahana izany. Manan-kasina ny antsinana raha oharina amin’ny atsimo. Tandindon’ny ratsy ny atsimo, ny antsinanana kosa dia tandindon’ny fiandohana. Asongadin’i michel andrianjafy anefa fa tsy misy vokany ny fivavahan- drazana. Nisy ny fifanekena natao teo anatrehan’ny fasana izay noheverina fa manan-kasina kanefa tsy naharitra ny fiarahan-drakotovahiny sy razanajaza.
Ny mpanjaka sakalava antsoina hoe andriamisara efa-dahy dia andriamisara ; andriandahifotsy, andriamanetriarivo , ary andriamandisoarivo , randriamamonjy frederic tantaran’ny madagasikara isam-paritra , antananarivo 2006 tak 150. 51 noraisina an-tsoratra tamin’ny 24 ôkitôbra 2008 tao ankaraobato
Namaky boky sy tahirin-kevitra momba ny serasera nanatrika ilay fampiofanana ka nandray ny toeran’ny olona mpiofana nanao fanadiadiana tamin’ireo ray aman-dren’ny mpianatra tao ampanataovana nandray anjara tamin’ny fampiofanana ireo ray aman-dreny nandrindra an-tsoratra ny asa.
Ny fampiasana sorabaventy anisan’ny tetika iray nampiasain’ny mpanoratra tamin’ny fitantarana ny fampiasana sorabaventy, indrindra, rehefa miresaka tantaram-pirenena izy. Nomarihany manokana ireny, hampibaribariana amin’ny mpamaky avy hatrany ny hevitra fonosin’ireny teny tsirairay ireny. Tsy tamin’ny anaran’ny olona ihany no nampiasany izany, fa tamin’ireo teny samihafa izany tiany havoitra ihany koa. Ny hevitra amam-pihetsehem-po raketin’ny fampiasana ity sorabaventy ity ary no ’ndeha hojerena manaraka eto. 3.1.3.1. Sorabaventy fanamarihana teny ? Nentin’ny mpanoratra nanindriana teny iray ka tiany navahana amin’ireo teny hafa sasany ny sorabaventy, amin’ny maha-marika fanamarihana teny azy 123. Ireo anarana mpitolona malagasy sy ireo mpanjanaka vazaha amin’ity ohatra noraisina ity no nampiasany sorabaventy. 1895 1898. Raha vao resy andriba ry raininjalahy ry rainimanonja dia nanao be fiavy ireo mpanjanaka vazaha ry metzinger, ry lefebre ry laroche .
Ny fomba filazan-javatra nanehoan’ny mpanoratra ny tanjon’ireo ray aman-drenin’i miaro taminy. Tsy dia nisy lanjany firy tamin-drain’i miaro loatra ny fialan’ny zanany vavy tamin’ny fianarana rehefa mahay mamaky teny sy manoratra ny vehivavy dia ampy. Tsy mba toy izany kosa anefa ny tamin’i miaro, nohasarotiny azy satria ho lohan’ny tokantrano ka tsy maintsy olona ampy fahalalana. Izany no nampiloa-bava an-drainy hoe divay mahery vaotelin’i dada tsy fidiny ny tenin’i neny. Mpifady alikaola i dada. Nanakorontana ny tany anatiny izany. Mamay koa, angamba, ilay izy, ka nandoro izay sendra azy. Nampipoaka izay tsy nahatanty, hany ka nirefotra hatramin’ny tenin’i dada nanao hoe fa raha mbola ialahy koa, ry miaro, tsy ilaiko mijanona amin’ny fianarana izany mihitsy! Lehilahy ho lohan’ny fianakaviana ialahy, ka tokony ho feno fahalalana tak. 10 .
Tonga nitaraina sy nila vonjy tao amin-dranja i soafara indray andro, fa tsy tantiny intsony, hono, ny faneren-dray aman-dreniny azy hanambady an’i samy. Izy rahateo tia an’i njiva, sady koa ankasitrahan-dranja ho vinantony. Neken-dranja ny handray azy honina ao aminy mandra-pahitana izay vahaolana momba izany. Tato aoriana, niangavy an’i ranja mianaka i samy mba hivarobarotra eo anilan’ny tsenany. Tsy sarotiny tamin’izany izy ireo. Nisy fotoana nahalany ny entana sasany tao an- tsena. I njiva anefa tsy afaka naka izany noho ny asany, ka i samy no nirahina haka entana aloha. Kanjo, napetrak’i samy tany amin-dradonné ny vola, ary nomeny 50 000 ariary izy, ka faly er? Nony tafaverina tao an-tsena i samy dia nolazainy tamin’izy mianaka fa nisy nangarona ny paosiny, ka very ny vola rehetra. Hitan’i soafara anefa ny nankanesan’i samy tao amin’ny rainy tamin’io fotoana nanirahana azy hiantsena io, ka notantarainy azy mianaka ny zavatra hitany, rehefa fantany fa very vola ry zareo. Azon’i soafara ihany ireo vola tany amin-drainy. Nateriny tany amin-dry njiva izany. Vao mainka koa naharesy lahatra an-dranja ny amin’ny fitiavany an’i soafara ho vinanto izany toetra nasehony izany. I njiva kosa, nilaza fa mbola hieritreritra aloha momba io fanirian-dreniny io. Iny hariva iny ihany, nisy namono i njiva raha izy iny nivoaka ny trano iny. I samy no namono azy, ary i donné no naniraka. Nialona ny fandrosoan’ny fiainan’i njiva sy ny reniny mantsy radonné. I ranja rahateo tsy nivavaka tao aminy intsony. Tsy tanteraka akory araka izany fiarahan’i soafara sy i njiva. Rehefa izany, dia nikasa ny hitsoaka any mahajanga i samy, ka haka ireo vola 250 000 famerin’ilay 300 000 ariary napetrany tao amin-dradonné. Tsy ao aminy intsony ny vola hoy itý farany. Tezitra mafy i samy noho izany, ka avy hatrany dia nitifitra azy tamin’ny basy. Tsy misy fameriny , tsy misy fameriny , hoy ny teny farany niloaka teo am- bavan-dradonné teo am-pialana aina.
Nampiasaina eto ny teny iray tsy miverina nihanjaka nefa manana heviny roa, ny heviny ara-bakiteny sy ny heviny ara-panovana endri-javatra. Ny heviny ara- bakiteny izay midika hoe niborotana tanteraka55, ny heviny ara-panovana endri-javatra kosa dia hoe niharihary izay tena tao am-pony mikasika ny fipetrahan’i miaro ao aminy. Ny syllepse eto dia natao hanaitairana ny sain’ny mpamaky ho liana amin’ilay asa soratra. Nahavelom-panantenana an’i miaro ny fahafantarana izany. Tsapany fa mbola manan-dray hiahy, hiaro ary hananatra izy hahafahana manorina tsara ny hoavy. Araka izany, ny fanoritsoritana sy famahavahana ny endrika sy ny fomba filazan- javatra no voalohany vao ny fikarohana izay hahazoana manazava azy56. Nodinihiko ny hoaviko. Nofakafakaiko tsara ny lalana mbola halehako. Notomoriko ny fiainan-tokantranon-dry dadatoa tak. 28 .
Raha fintinina izay rehetra hitatsika tao amin’ny toko faharoa dia epreuve principale65 na ny fitolomana tamin’ny fisedrana no hita tao. Nisongadina tamin’izany ny fahatokisan-tena izay nananan’i nanja nanohitra ny fampitahorana izay nihatra taminy. Teo ihany koa ny fampiasana ny herim-batana sy ny haranita-tsainy nentina nandresy ireo mpanao herisetra. Ary farany ny fitiavana sy ny fivavahana ary ny fitandrovam-pihavanana nentina nanadamina ny fisavorovoroan’ny fihetseham-po. Nampiasa sarin-teny maro ny mpanoratra tamin’izany rehetra izany nentina nandravahana ny fomba filazan-javatra. Nivoitra tamin’izany ny fampiasana ny fanovana endri-javatra, ny fanovan-javatra ary ireo sarin-teny hafa sisa. Tsy tapitra hatreo anefa ny tantara fa mbola ao ny fandokoan’ny mpanoratra ny vojatra azo tamin’ny tolona natao tamin’ny fitsapana.
Niroborobo ny fandrosoana ara-kolontsaina teto madagasikara, ary saika ny fitafy sy ny fomba amam-panao vahiny no nahasarika ny mponina, fa navela ny an ny tena. Niova nanaraka izany koa ny toe-tsain ny olona maro ny firaisankina nivadika ho fitiavan-tena, ny fihavanana natakalo vola, ny
Ny lafiny toe-karena niankina amin’ny toe-karen’ny firenena vaventy ny toe-karen’ny firenena madinika amin’ny ankapobeny. Endrika maro no isehoan’izany fifampiankinana izany. Raha ny teo amin’ny varotra, ohatra, ny firenena madinika no mpamatsy akoram-bokatra an’ireo firenena vaventy. Maro anefa ireo firenena mitaraina any amin’ny omc noho ny fanararaotana ataon’ny firenena vaventy. Mbola ahitana taratra ny fiankinan-doha ihany koa ny resaka ara-bola. Marefo ny toe- bolan’ny firenena madinika, fa ny dôlara sy ny euro ihany no matanjaka. Tsy ampy noho izany ny toe-bolan’ny tany mahantra hampandehanana ny fiainam- pireneny, ka voatery izy mindrana any amin’ny firenen-dehibe sy ireo mpamatsy vola toy ny bm, fmi. Ny findramam-bola anefa dia mahatonga ny trosa hiavosa eo amin’ny firenena iray, ka mandentika azy amin’ny fahantrana. Voalaza fa ny tany afrikanina atsimon’i sahara no tena itambesaran’io trosa io. D ny lafiny fiarahamonina
Ao amin’ny onjam-peo aceem ohatra, dia misy ny atao hoe korira kanton’ny haisoratra. Ity fandaharana ity dia iantsana ireo asa soratra mpanoratra maro samihafa, ary elanelanina hira izay mifandraika aminy izany avy eo. Isaky ny sabotsy maraina amin’ny 7 ora no andrenesana izany.
Ny fitaovana aman-toeram-pivarotana ampiasainy mizara roa ny toeram-pivarotana dia ny arabe sy ny toerana voatokana, izany hoe mizara roa koa ny mpivarotra dia ireo mandehandeha manenjika ny fiara sy ny olona mandalo sy ireo miandry fotsiny eo ambony latabatra. Mampiasa antsy lava sahabo 30sm ny mpivarotra koba rehetra, mampiasa fitaovana famafana koba, samy mampiasa sachet 185 na taratasy madio avokoa rehefa mpivarotra koba, manavaka ireo mpivarotra mipetraka kosa ny fampiasana ny latabatra sy ny elo. Tsy hita soritra velively ao amin’ny tsenan’ny koba ao talata volonondry kosa anefa ny fiarovana ny koba amin’ny alalan’ny fampiasana vitrine 186. Raha tsorina dia sahala na mitovy amin’ny fivarotana tsy manara-dalana rehetra ny fivarotana koba ao talata volonondry, na eo amin’ny lafiny toeram-pivarotana izany, na ny fitaovana ampiasaina ary ny lafiny fahadiovana.
Henri raharijaona3, izay nanompana ny asa fikarohany tamin’ny fanazavana ny dinam-pokonolona na fanekem-pokonolona, izay manan-danja eo amin’ny fiarahamonina, tanàna, toerana, faritra nanangana azy. Ny tsy fankatoavana izany dia maha voasazy, izany hoe manana hery tahaka ny lalàna ny dinam-pokonolona na fanekem-pokonolona ramilison s 4 kosa dia nitondra fanazavana mahakasika ny dina menavozo ao amin’ny faritra farafanagana. Novahavahany tamin’izany ny fampiharana ny dina menavozo izay mifanohitra amin’ny lalàna velona sy ny zon’olombelona. Ny dina menavozo izay manameloka ho faty izay tratra ambodiomby, mamono olona razanabahiny victorine5, nanompana ny fikarohany tamin’ny fampiharana ny dina amin’ny fiarovana ny valan-javaboary tao andohahela tolagnaro , miainga amin’ny fomban-drazana i son fabien6, dia nandinika izay mety ho fiantraikan’ny dina teo amin’ny fiarahamonina nampiasa azy, izany hoe nanasongadina ny lafy tsarany sy ny lafy ratsy ateraky ny dina eo amin’ny fiarahamonina. Noraisiny ho ohatra tamin’izany ny dina menavozo , izay anisan’ny fomba nampijanona ny vono olona sy halatra omby tamin’iny faritra farafangana iny nefa notsindriany tamin’izany ihany koa ny tsy fanajana ny zon’olombelona andriamatoa i imbiki anaclet7, dia nifototra bebe kokoa tamin’ny fampifanarahana ny lalàna velona sy ny dina. Voalazany tamin’izany ny fahalemena sy ny fahombiazan’ny dina. Hita tao ihany koa fa ny dina dia eo ambany fifehezan’ny lalàna velona. Teo koa ny antony mahatonga ny fitsaram-bahoaka izay tsy mitovy velively amin’ny dina. Amin’ny farany dia
Ny kavimben’ny makoa irony elo japoney ny pijaman’ny sinoa mba toy ny lambanao anie 92 fa tsy ny lamba ihany, fa ny elo ihany koa. Anisan’ny manavaka ny firenena malagasy, hoy i jean narivony, ny elo sy ny lamba miaraka. Tsy mifidy fotoana na lanonana atrehina ny fitondrana azy. Ary ambarany koa fa raha ny olona efa nandairan’ny zava-baovao vahiny, toy ny zanak’iarivo no manao ny fitafin-drazana, dia ho tena raitra ; sady mahafinaritra no manome hasina ny fireneny. Hoy izy ny lamba sy elo tafara-dalana, manaitra ny maso sy maharendrika ; fisampin-kavia mahalankalana tsy zava-panary fa tena mendrika ny zanak’iarivo izay fanaperana, rehefa mitondra ny lamban-drazana, indreny tazano raha vao miserana fa mampiaiky volana izay mitazana ’lay elo mampaha-manja ny volon-kodiny 93
Tokony hohavaozina ny votoatin’ ny fandaharam-pianarana, indrindra ny kilasy voalohany sy famaranana, fa efa ela loatra ny nampiharana azy ka tsy manentana firy intsony tsara raha ampitomboina ho ora 6 isan-kerinandro ny taranja malagasy mba hivalampatra tsara amin’ny fankamamiana ny tenin-drazana ny mpianatra asiana fandinihana ny pôlitikam- pampianarana mba tsy hanamaivan- danja ny tenin-drazana tokony hiompana amin’ny zava-misy iainan’ny mpianatra ankehitriny ny fandaharam-pianarana ampitomboina ny fitrandrahana ireny haren-tsaina malagasy ireny, izay mifandray na mameno ny tontolom- piainany ankehitriny fijerena ireo lohahevitra mahaliana ny mpianatra, ary hitany mivantana, na misy fiantraikany eo amin’ny fiainany tokony hasiana fandaharam-pianarana momba ny fanabeazana ny maha olona ao anaty taranja malagasy miezaka manaraka ny fanatontoloana, mampiaina ny mpianatra ny fomba amam-panao malagasy, ny kolontsaina, ny vakoka amin’ny alalan’ny fitaovana sy teknôlôjia vaovao. 1
Nangina kely indray. Indro noro variana nisikotra ny taolan-damosin’ny henany aza tsiny indrindra re rankizy, fa dia tsy zarizary ny nahandro! Hoy indray ramatoa nibanjina vetivety ny mpamanginy mafilotra tokoa izao, fa tsy misy tsiny, tompoko! Hoy rabe namaly.
Ny zana-taranja riba voasokajy ho ao amin’ny zana-taranja riba no hianarana ireo rafi-pisainana malagasy. Natao ianarana izy ireny noho izy singa mandrafitra ny fiarahamonina malagasy. Izany dia mba hahalalan’ny mpianatra ny lanjan’ny ireo rafi-pisainana eo amin’ny fiainan’ny malagasy. Araka ny nambaran’andriamalala dia tsy misy firenena afaka hivelona amim-pilaminana, tsy manan-javatra hajaina sy atahorana. Andriamalala, 1974 49 raha izany fanehoan-kevitra izany no dinihina dia ireo tsangan-kevitra toy ny marina , rariny ary hitsiny no santionany amin’izany hajaina izany; ary ny lohahevitra andriamanitra, zanahary, razana no notsongainy ho atahorana izany hoe izay hevitra natsangana no hajaina, ary izay singan- kevitra mirakitra finoana no atahorana. Fanampin’izany, ireo fiheverana amam-pinoana raketin’ny rafi-pisainana malagasy no nentina nandrindra ny filaminan’ny fiarahamonina. Mba hahatonga ireo mpianatra hilona ho amin’izany fiarahamonina izany dia tokony ho
Affichage tdb-tesi-pe-rapport financier physique vita petadrindrina ve ny tdb-tesi-pe-tatitra ara-bola sy ara-kasa ? B. Pv de l’ag de suivi à mi-parcours et en fin d’année avec les fiches de présence tatitry ny fivoriambe antenantenany sy faran’ny taona miaraka amin’ny taratasy fanamarinam-pahatongavana remarque fanamarihana
Raha eo amin’ny fiainana dia tsy hisy mihitsy izany hoe andro iray hitovy amin’ny zato. Hatsaraina eto ny fomba filazan-javatra mba hampafonja bebe kokoa ny tiana hambara. Ny hafaliana tsy manam-paharoa na tsy omby tratra eo amin’ny fiainana no tiana havoitra amin’ny hoe andro iray toa zato. Entina ilazana ny fahamasahan’ny fety iray tsy misy tahaka izany ka ny masoandro miletika no mampalahelo. Mbola maneho izany filazan- javatra mihoatra ny tena izy izany ny ao amin’ny vakodraza? A mitondra ny lohateny hoe ity teny kely ity, vondrona ambara, takila 50, andalana 13 de harafesina ny kibo
Ny teny maromaro mitambatra no mandrafitra ny fehezan-teny ary ny fehezan-teny kosa rehefa atambatra ho maromaro, dia manome ny andininy. Ity farany indray rehefa misy maromaro ka atambatra, dia manome ny antsoina hoe fizarana. Matetika ny andininy iray dia milaza hevi-dehibe iray, na zana-kevitra iray , miaraka amin’ny famahavahana azy. Tokony hiavaka tsara hanaraka ny andininy ny hevitra ao amin’ny lahatsoratra , mba hahamora ny fanadihadiana azy. Na izany aza, azo atao ihany ny manome ny hevitra hanaraka ny onjan’ny lahatsoratra; saingy somary sarotra ho an’ny mpianatra ny manakatra azy. Anisan’ny fomba fanehoana ny andininy ny fihatahana kely miankavanana rehefa hanomboka azy. Midina andalana kosa raha hanomboka andininy iray hafa indray. Izay fomba fisehony izay no anisan’ny paikady entin’ny mpianatra mamantantra ny andininy.
Niezaka naneho tamin’ny mpanjana-tany teto ny mpanoratra malagasy, fa manana asa soratra literera tsara sy mendrika ihany koa. Nisy ny fifaninanana concours des belles lettres nampanaovina ireo tanora vao misandratra eo amin’ny sehatry ny haisoratra ny taona 1933. Nahazo ny voalohany tamin’izany, i auguste rajaonarivelo, tamin’ilay tantara foronina mitondra ny lohateny hoe bina. Toy izao ny hevitra ambadik’io tantara io misy avara-pianarana ihany koa any amin’ny faritany any. Tsy iza izany fa i bina. Izy moa dia avy any farafangana. Navohitran’ny mpanoratra fa manana olona manam-pahaizana tokoa ny malagasy, ka rariny sy hitsiny raha omena fahaleovantena. Nibaribary tao ihany koa, fa ny fandrosoana nentin’ny vahiny dia nanimba sy nandrava zavatra betsaka. Anisan’izany ilay sary nentin- drabery mba handravana ny fifankatiavan’i bina sy i kemba. Hoy ny voalazan’ny tantara nalainy ilay sary. Nasiany soratra hoe ikemba sy ny fofombadiny vaovao. Izay lavitry ny maso lavitry ny fo! Nofonosiny tsara io
Ny fiheveran’ny mpitsabo sokajina ao anatin’ny mpitsabo ny dokotera sy ireo miandraikitra ny fitsaboana nentim-paharazana ary ny mpitondra fivavahana fanaton’ny olona manana marary. Tsy miantoka ny fahafahany manasitrana akory anefa ny fanomezana azy io sata io, fa entina anavahana ny sokajy misy azy ihany. Fandravonana ireo hevitra voaangona isaky ny sokaji-mpitsabo ireto aroso ireto. Ho an’ny dokotera izay miandraikitra ny fitsaboana môderna aretina tena misy ny ambalavelona. Miseho amin’ny alalan’ny fihetsika tsy voahevitra izy satriany saina no voa. Harerahan-tsaina be loatra miantraika amin’ny vatana no mahatonga azy. Tsy voatery hiharihary eo amin’ny olona tratry ny aretina io harerahana io, fa mikiky azy tsikelikely any anaty any. Amin’ny ankapobeny dia ny olona miditra eo amin’ny hatanorana no voa noho ireto antony ireto misy faniriana mivaivay any anatin’ilay olona any saingy tsy hainy ny mifehy izany amin’ny saina. Amin’ny fotoana tsy ampoizina no mihetsika ny aretina; eo no fetra farany hahazakan’ny sainy ilay korontana anaty. Famantarana iny fihetsehana iny fa tokony hotsaboina ilay olona ary tokony hohatsarana ny fifandraisana aminy sy ny fiarahamonina misy azy. Tsy nanao ambanin-javatra ny fisian’ny mpitsabo manaraka ny fombafomba nentim-paharazana ny dokotera; hita taratra amin’ity fanehoan- kevitra iray ity izany ny faneken’ny olona an’ireny fomba fitsaboana ireny sy ny fanatonany azy dia efa mandray anjara be dia be amin’ny filaminan’ny sain’ny marary ; koa maninona moa raha samy manao ny asany izay tapa-tongotra mitoto vary, izay tapa-tanana miandry omby azo tsaboina ny ambalavelona, saingy ilaina be dia be amin’ny fitsaboana ny fanatsarana ny tontolo iainan’ny marary. Ho an’ny mpitsabo manaraka ny fombafomba nentim- paharazana aretina manahirana ny ambalavelona satria mifono misitery. Mety ho fantatra na tsy fantatra ny fisiany ao amin’ny tena, araka ny voalazan’i dalala, mpitsabo manaraka ny fomba nentin-drazana, ao andilamena tsy ireny
Anjara asa fanehoana ny kanto poétique mifantoka indrindra amin’ny endriky anehoana ny hafatra sy ny fihetseham-po voaraikitra ao anatiny. Ny lafiny kanto, araka izany, no mibahan-toerana. Ohatra ny safidina voambolana, ny fomba filazan-javatra, ny fehezanteny ampiasaina.
Nanatona ny mpanoratra izahay avy eo. Izy rahateo tsy nandà fa vao mainka aza nampirisika anay amin’ny fanatanterahana ny asa fikarohana. Nanomboka teo dia nifanerasera matetika tamin’ny mpanoratra izahay. Nanatrika ireo famelabelaran-kevitra notanterahiny teny amin’ny ivon-kolontsaina, nanaraka ny fandaharana tamin’ny haino aman-jery, ary farany, namadibadika ireo boky aman-gazety nahitana ny mpanoratra, izay mifandray amin’ny tantara nofidianay. Namaky matetika ny asa soratra izahay nandritra ny fotoana niasanay. Tsy ampy ho akora fototra anefa izany, fa niroso tamin’ny famakiana boky mifanandrify amin’ny lohahevitra sy ireo boky teôrika ilaina amin’ny fanatanterahana ny asa izahay. Tsy nionona tamin’ny tranom-bokin’ny sekoly izahay, fa nitety sy nijery ireo trano fitahirizam-boky nisy teto an-drenivohitra teo anelanelan’izany. Nifanerasera tamin’ny mpitarika hatrany izahay nandritra ny fotoana rehetra nanaovana ny asa. Tamin’izany no nanitsiany ny asa, nanoroany izay tokony hatao mba hanatsarana hatrany ny asa. Nisy ny olana teny am-panatanterahana ny asa. Niezaka nitady vahaolana hatrany anefa izahay. 0.9 ireo olana sy vahaolana
Any amin’ny fisehoana farany amin’ny tantara tsangana no itenenan-dratovo an’io. Ny mampiavaka ny mamosaka amin’ny manitrikitrika dia ny ambaratonga eo amin’ny fiantohana ny zavatra ambara maivana kokoa izany eto. Iraisany kosa anefa ny tsy fitsaran’ny mpiteny izany ho marina na diso. Ao amin’ny zana-tsokajy faharoa no misy ny matoanteny toy ny mirehaka na miaiky. Amin’ny matoanteny toy itony indray dia tombanan’ny mpiteny ho marina na diso na mampisalasala ny ambaran’ny mpanao, ankoatra fitsaran’ny mpanao ny hetsika azy.
Tsy tokony ho sahirana ara-pivelomana ny mponina ao antananambo, satria hita ao avokoa ny seha-pihariana amin’ny maha tantsaha. Ananany betsaka ny karazany maro ny vokatry ny fambolena misy ny voly fanondrana ary misy ny voly fihinana. Eo amin’ny voly fanondrana no misy olana, satria mitobaka ny vokatra, nefa tokana ny lalam-barotra aminy any soanierana ivongo. Tsy mahazaka betsaka ny olona ; ny làlana rahateo lavitra. Raha ny sakafo andavanandro indray dia tsy manahirana ny mponina. Tsy latsa-danja ihany koa ny fiompiana ary miantoka ny fiainan’ny mponina. Ankoatra ny fambolena sy ny fiompiana dia manampy amin’ny fanatsarana ny fiharian’ny mponina ny varotra sy ny taozavatra. Manan-tombo kokoa ireo manan-talenta amin’izany. Na amidy eo an-toerana dia vola eo no ho eo, na akana tombony amidy any ivelany.